Hana zancen dare zai rage badala tsakanin samari da ‘yan mata-Hukumar shari’a – Dala FM Kano
Hukumar shari’ar muslunci ta karamar hukumar Warawa, ta nemi gwamnatin jihar Kano da kuma hukumar Shari’ar musulunci ta jiha, da ta yi dokar hana zancen dare a tsakankanin samari da ‘yan mata na jihar Kano sakamakon badala da ta ke faruwa a tsakantsakin matasa’
Shugaban hukumar na yankin, Isma’il Yusuf Tafida ne, ya bayyana hakan a yayin taron limaman kananan hukumomin Warawa da Dawakin Kudu wanda sashin yada addinin musulunci na hukumar shari’ar musulunci ta jihar Kano ta gudanar a karamar hukumar Dawakin Kudu.
Ya ce” matsalar da zancen dare ke haifarwa a yanzu musamman ma yada badala a da gwamnatin jihar Kano za ta hana zancen da tuni an samu sauki”.
Ya kuma ce” in har ya zama wajibi sai an yi zancen da a rinka hadawa da dan rakiya domin ganin an kamala zancen a gaban sa gudun ka da shedan ya shiga tsakanin samari da ‘yan mata. Idan aka duba yadda zamanin baya yake ai bah aka ake yin zance ba a tsakanin samari da ‘yan mata”. A cewar Isma’ila Yusuf Tafida.
Sannan ya kuma ce” limamai da su kara karfafa karbar shaidar gwajin lafiya kafin daura aure, sabida gwajin lafiyar yana da amfani gudun kada a daura aure tsakanin mai lafiya da kuma mai dauke da cuta”.